[{"text_idx": "#000002", "text": "En la rakonto Mi vizitis grandan urbon de Gbeglo\nKoffi ni konatig\u0302as kun la vilag\u0302ano Gag\u0302enu en\nTogolando. Li vivas tradician vilag\u0302an vivon kiel fis\u0302isto sen\ngrandaj scioj pri la c\u0302irkau\u0306a mondo. Lia filo Kuturo\ntamen vivas modernan komfortan vivon en la c\u0302efurbo Lome.\nIutage li invitas sian patron veni tien por pasigi kelkajn"}, {"text_idx": "#000007", "text": "Eta omag\u0302o al talento \u2015 sen disputoj"}, {"text_idx": "#000008", "text": "Bona libro ne estas libro skribita por fiere montri sian regadon de gramatiko au\u0302 ec\u0302 literaturan stilon: tiel oni longe kaj bele parolas pri enuaj\u0302oj. Bonan libron oni skribas c\u0302ar oni havas ion por diri, ion en la kapo kaj en la koro, kio bezonas esti esprimata. C\u0302i tiu libro ne estas tre longa, g\u0302i havas 43 pag\u0302ojn kaj estas skribita en bona Esperanto \u2015 g\u0302enerale sufic\u0302e simpla, sed kelkfoje kun esprimoj plenaj je la ric\u0302eco de la afrika kulturo. Sed jen la grava afero: la au\u0306toro havis ion por diri. Tra la rakonto li prezentas la aliron de afrika vilag\u0302ano, kiu havas unikan oportunon: viziti grandan urbon!"}, {"text_idx": "#000009", "text": "\u201cLa promenado de Gag\u0302enu venigis lin c\u0302e marbordon: \u201cHa! Kio g\u0302i estas? C\u0302u ia rivero? Kiel granda g\u0302i estas! Eble, ankau\u0306 g\u0302iaj fis\u0302oj estas grandaj. Rigardu! C\u0302u g\u0302i bolas? Kiel g\u0302i bruas! Mi soifas, mi trinku iom da akvo da g\u0302i.\u201d"}, {"text_idx": "#000010", "text": "La libro rakontas la vojag\u0302on de patro renkonte al sia filo. La patro venas de vilag\u0302o de fis\u0302istoj, sufic\u0302e for de la granda urbo. La filo naskig\u0302is en la sama vilag\u0302o, sed kiam li farig\u0302is pli matura, li iris al Lomeo, la c\u0302efurbo de Togolando. Tiu kvieta vilag\u0302o estas sufic\u0302e for de \u201cla moderneco portita de la blankuloj\u201d. Do tra la vojag\u0302o de la patro ni scias pri la rapidaj s\u0302ang\u0302oj travivitaj de la afrikanoj. Jen libro pri surprizo, pri la vagado de patro al tiu alia log\u0302loko, kvazau\u0306 nova mondo. La verkisto bonege ludas kun lia naiveco por plezurigi la leganton. Per humuro, kaj surprizaj scenoj, la verkisto emfazas la allogecon de la moderneco por la alvenanto, sed samtempe la miskomprenon de g\u0302i. G\u0302i ankau\u0306 montras la imagon de vilag\u0302anoj pri urbo kaj male, de urbanoj pri vilag\u0302oj. La enkonduko de la libro emfazas tion ke \u201cantau\u0306e ne ekzistis en Afriko veraj urboj, antau\u0306 ol blankuloj venis.\u201d Kaj g\u0302i prezentas, el lia vidpunkto, la ofte malbonajn intencojn de la blankuloj, sed ankau\u0306 la pozitivajn aspektojn, kiuj venis specife el religiuloj. Ho! mi sentas ke mi nur lau\u0306das! C\u0302u mi estas kiel tiuj flataj esperantaj recenzistoj? (kun pli da lingvaj eraroj certe). Lau\u0306dante pri tio ke g\u0302is fino mi eltenis la legadon? Nu, mi jes s\u0302atis la libron, jen tamen mi provas iom riproc\u0302i:"}, {"text_idx": "#000011", "text": "l Dum la rakonto okazas multe da aventuroj al nia heroo, tamen la libro ne tiom longas: tio limigas forte la priskribon de la mondo: kia estas la urbo? La bazaroj? La vestaj\u0302oj de la homoj? Vi ne havas tro da precizeco, tiel ke la rakonto aperas iom kiel song\u0302o: aperas lokoj, objektoj, homoj nur kiam oni ilin bezonas por la rakonto. l La libro havas bonan ritmon, sed la problemoj de la heroo sufice solvig\u0302as per si mem. Tio igas ke oni ne tiom profunde proksimig\u0302as al la heroo, sed c\u0302efe legas la libron kiel s\u0302ercon amuzan: certe g\u0302i havas konkludon, tamen la problemoj dum la aventuro neniam aperas tre g\u0302enaj kaj rapide solvig\u0302as. Mi ne povas finfari c\u0302i tiun etan recenzon sen iom paroli pri la au\u0306toro: Gbeglo Koffi estas Togolanda esperantisto, el la c\u0302efurbo Lomeo. Li ludis gravan rolon en la disvastigo de Esperanto en Togolando kaj en okcidenta Afriko, specife kunlaborante kun Hans Bakker (Nederlandano. Multege laboris por TEJO kaj UEA, specife li gvidis la afrikajn agadojn de UEA de 1980 g\u0302is 2001. Bakker mortis en 2015)."}, {"text_idx": "#000012", "text": "Gbeglo Koffi fondis la lernejon \u201cInstituto Zamenhof\u201d en Lomeo (la lernejo dau\u0306re funkcias kaj permesas al la lernantoj lerni Esperanton) kaj li ec\u0302 estis estrarano de UEA de 1998 g\u0302is 2004. Okazis pluraj konfliktoj kaj pro tio li distancig\u0302is de UEA kaj TEJO. Dau\u0306ras tiuj konfliktoj kaj li estis vigla kontrau\u0306anto de la organizo de la IJK en Togolando, pro tio ni ne havis la eblon lin renkonti. Mi volas omag\u0302i al c\u0302i tiu libro kaj rekoni lian talenton, ne zorgante pri la disputoj."}]